**Poziv na dostavu ponuda**

**DOKUMENTACIJA ZA NADMENTANJE**

Predmet nabave – Nabava mini kompaktnog bagera

Naručitelj - ISKOPI BRAČIĆ, obrt za usluge, iskope zemljane radove

vl. Predrag Bračić

Ljubljanska 2, 22211 Vodice

MBO:97930652

zastupano po Predrag Bračić

Evidencijski broj nabave EV 01/2020

Naziv i broj ugovora o sufinanciranju: Iskopi Bračić KK.08.2.1.14.0049.

Financirano iz poziva: Razvoj poduzetništva u gradu Kninu

Knin, prosinac 2020. godine

1. **OPĆE INFORMACIJE**

**1.1. Kontakt osoba – osoba zadužena za komunikaciju s ponuditeljima**

Ime: Predrag Bračić

Elektronička adresa: predrag.bracic@gmail.com

Telefon: +385 91 201 76 96

**1.2. Podaci o Naručitelju**

NOJN: ISKOPI BRAČIĆ, obrt za usluge, iskope zemljane radove

Adresa: Ljubljanska 2, 22 211 Vodice

Odgovora osoba: Predrag Bračić, vlasnik

MBO: 97930652

Telefon: +385 91 201 76 96

Elektronička adresa za postupak nabave: [predrag.bracic@gmail.com](mailto:predrag.bracic@gmail.com)

**1.3. Temelj provedbe nabave**

Postupak nabave provodi se sukladno Prilogu 4. Pravila o provedbi postupka nabava za neobveznike Zakona o javnoj nabavi, Poziva „Razvoj poduzetništva u gradu Kninu“

Poziv za dostavu ponuda i ova dokumentacija za nadmetanje te eventualne njene izmjene i/ili pojašnjenja (dalje u tekstu „Dokumentacija“) objavljeni su na internetskoj stranici [www.strukturnifondovi.hr](http://www.strukturnifondovi.hr)

Odgovore na sva pitanja, Naručitelj će učiniti dostupnim na isti način kao i Dokumentaciju za nadmetanje te u rokovima određenim u točki 1.6 Dokumentacije za nadmetanje.

**1.4. Popis gospodarskih subjekata s kojima je naručitelj u sukobu interesa**

Naručitelj nije u sukobu interesa u smislu odredbe članka 76. Zakona o javnoj nabavi (NN 120/16) s nijednim gospodarskim subjektom.

**1.5. Vrsta postupka i početak nabave**

Naručitelj primjenjuje postupak nabave s obveznom objavom poziva na dostavu ponuda. Dan početka postupka nabave je dan objave Poziva na dostavu ponuda na internetskim stranicama [www.strukturni.hr](http://www.strukturni.hr) tj. 15. prosinca 2020.

**1.6 Objašnjenja i izmjene Dokumentacije za nadmetanje**

Naručitelj može u svako doba, a prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti Dokumentaciju za nadmetanje.

Za vrijeme roka za dostavu ponuda, a najkasnije tijekom 5 (petog) dana prije dana u kojem ističe rok za dostavu ponuda, gospodarski subjekti mogu pisanim putem e-mail [predrag.bracic@gmail.com](mailto:predrag.bracic@gmail.com) poslati zahtjev za pojašnjenjima vezana na ovu Dokumentaciju za nadmetanje, a Naručitelj će odgovore staviti na raspolaganje svim zainteresiranim subjektima kako je navedeno u točci 1.3 Dokumentacije bez otkrivanje identiteta podnositelja zahtjeva.

Pod uvjetom da je zahtjev dostavljen pravodobno Naručitelj je obvezan odgovor staviti na raspolaganje najkasnije tijekom 4 (četvrtog) dana prije dana u kojem ističe rok za dostavu ponuda.

Ako Naručitelj za vrijeme trajanja roka za dostavu ponuda mijenja Dokumentaciju, osigurat će dostupnost izmjena svim zainteresiranim gospodarskim subjektima na isti način i na istoj internetskoj stranici kao i osnovnu dokumentaciju te će u slučaju značajnijih izmjena osigurati da gospodarski subjekti imaju najmanje 8 (osam) dana za dostavu ponude. Ako je potrebno, Naručitelj će izmijeniti ili ispraviti Poziv za dostavu ponuda. U slučaju nepravodobnog zahtjeva za pojašnjenje ili u slučaju da je važnost pojašnjenja u odnosu na pripremu valjanih ponuda zanemariva, Naručitelj ne mora produžiti rok za dostavu ponuda.

1. **PODACI O PREDMETU NABAVE**

**2.1. Opis predmeta nabave**

Naručitelj je predvidio slijedeći predmet nabave: nabava mini kompaktnog bagera prema tehničkim specifikacijama koje su dio ove dokumentacije za nabavu.

Predmet nabave nije podijeljen na grupe.

**2.2. Opis predmeta i količina**

Mini kompaktni bager – 1 kom

**2.3. Tehnička specifikacija**

Detaljna tehnička specifikacija nalazi se u Prilogu II Tehničke specifikacije koji je sastavni dio ove Dokumentacije.

Zahtjevi definirani u Prilogu II Tehničke specifikacije predstavljaju minimalne zahtijevane funkcionalnosti kojima ponuđena roba mora odgovarati, ukoliko u njima nije drugačije navedeno te se iste ne smiju mijenjati od strane ponuditelja.

Ponuditelj obavezno popunjava stupac „Ponuđene specifikacije“ definirajući detaljno tehničke specifikacije ponuđene robe (napomena: ponuditelj popunjava tehničke specifikacije upisujući točne karakteristike ponuđene robe, izbjegavajući pri tome popunjavanje stupca samo riječima kao što su npr. „zadovoljava“, „DA“, „jednakovrijedno traženom“ ili „odgovara traženom“)

Stupac „Bilješke, napomene“ ponuditelj može popuniti ukoliko smatra potrebnim.

Ponuditelj ne smije mijenjati Tehničke specifikacije.

**2.4. Mjesto isporuke predmeta nabave**

ISKOPI BRAČIĆ, obrt za usluge, iskope zemljane radove, Ljubljanska 2, 22 211 Vodice

**2.5. Rok isporuke**

Rok za isporuku robe je najviše 40 dana od datuma potpisa ugovora.

Isporuka robe vrši se na mjestu isporuke u sjedištu obrta Ljubljanska 2, 22 211 Vodice

Naručitelj je dužan izvršiti plaćanje u roku od 30 dana od primitka računa. Plaćanja se vrše samo ako je ugovaratelj ispunio sve ugovorne obveze do datuma ispostavljanja računa. Za ovaj određeni ugovor ne primjenjuje se plaćanje predujma.

**2.6. Vrsta ugovora**

Ugovor o nabavi robe.

1. **RAZLOZI ISKLJUČENJA PONUDITELJA**

Dokumenti kojima se dokazuje da ne postoje razlozi za isključenje moraju biti na hrvatskom jeziku i latiničkom pismu. Ukoliko je dokument pisan na drugom jeziku različitom od hrvatskog uz prilaganje dokumenata na tom drugom jeziku, ponuditelj je dužan uz svaki dokument priložiti i prijevod na hrvatski jezik. Ako u fazi evaluacije ponuda prijevodi ne zadovolje kvalitetom ili razumljivošću teksta, Naručitelj može zatražiti prijevod ovlaštenog sudskog tumača.

U slučaju zajednice ponuditelja, okolnosti vezane uz razloge isključenja utvrđuju se za svakog člana zajednice ponuditelja pojedinačno te se dokumenti kojima se dokazuje da ne postoje razlozi za isključenje moraju dostaviti za svakog člana zajednice ponuditelja.

Sve što se odnosi na razloge za isključenja ponuditelja, odnosit će se i na zajednicu ponuditelja i pod izvoditelje te je za svakoga potrebno dostaviti dokumente kojima se dokazuje da ne postoje razlozi za isključenje.

**3.1. Naručitelj je obvezan isključiti ponuditelja iz postupka nabave u bilo kojoj fazi ukoliko:**

3.1.1.  je ponuditelj ili zakonski zastupnik ponuditelja pravomoćno osuđen za kazneno djelo sudjelovanja u zločinačkoj organizaciji[[1]](#footnote-1), korupcije[[2]](#footnote-2), prijevare, teroristička kaznena djela ili kaznena djela povezana s terorističkim[[3]](#footnote-3), pranje novca ili financiranje terorizma[[4]](#footnote-4), dječjeg rada ili drugih oblika trgovanja ljudima[[5]](#footnote-5),

3.1.2.  ponuditelj nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrenja odgoda u državi poslovnog nastana

3.1.3.  je ponuditelj kriv za lažno predstavljanje ili je dostavio lažne podatke pri dostavi dokumenata koje je Naručitelj naveo kao uvjet za sudjelovanje u ovom postupku javne nabave,

3.1.4.  je nad ponuditeljem otvoren stečaj, ako je insolventan ili je u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima[[6]](#footnote-6), ako je obustavio poslovne aktivnosti ili je u analognoj situaciji koja proizlazi iz sličnog postupka predviđenog nacionalnim zakonodavstvom ili propisima zemlje u kojoj ima poslovni nastan,

3.1.5.  je ponuditelj u posljednje dvije godine od dana početka ovog postupka javne nabave učinio profesionalni propust, a što Naručitelj može dokazati na bilo koji način. Težak profesionalni propust je postupanje ponuditelja u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o nabavi, a koje takve prirode da čini ponuditelja neprikladnom ili nepouzdanom stranom ugovora o nabavi koji Naručitelj namjerava sklopiti. Težak profesionalni propust kod izvođenja ugovora o nabaci je takvo postupanje ponuditelja koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenoga raskida, nastanka štete ili drugih sličnih posljedica.

**3.2. Dokaz o nepostojanju razloga isključenja**

Nepostojanje razloga za isključenje iz točke 3.1.1 – 3.1.5 ove Dokumentacije ponuditelj će dokazati:

**potpisanom izjavom (prijedlog navedene izjave čini Prilog IV ovoj Dokumentaciji) koju će Naručitelj prihvatiti kao preliminarni dokaz.**

Ako gospodarski subjekt ima više osoba ovlaštenih za zastupanje, izjavu o nepostojanju obveznih razloga za isključenje potrebno je ispuniti i dostaviti za sve osobe ovlaštene za zastupanje.

Izjavu o nekažnjavanju može dati i osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Svi dokazi nepostojanja obveznih razloga isključenja **ne smiju biti stariji od 30 (trideset) dana od dana objave Poziva na dostavu ponuda.**

U bilo kojem trenutku tijekom ovog postupka javne nabave, Naručitelj može zahtijevati od ponuditelja čija je ponuda najpovoljnija po kriteriju odabira ponude, a od ostalih ponuditelja po redoslijedu tek ukoliko ekonomski najpovoljniji navedeno ne dostavi u traženom roku ili ne dokaže da zadovoljava uvjete jedan ili više dokumenata koji potvrđuju da se ponuditelj ne nalazi u situacijama iz točke 3.1 ako se takvi dokumenti izdaju u zemlji sjedišta gospodarskog subjekta te ih on može ishoditi.

Propust ponuditelja da dostavi tražene dokaze (ako ga Naručitelj pozove da ih dostavi) u danom roku (koji ne može biti kraći od 5 niti duži od 15 kalendarskih dana) rezultirat će isključenjem njegove ponude.

Ponuditelju će biti dopušteno dostavljanje traženih dokumenata u izvorniku ili ovjerenoj preslici.

Naručitelj će ponuditelja isključiti iz postupka nabave ako je dostavio lažne podatke pri dostavi dokumenata sukladno ovom Pozivu. U slučaju postojanja sumnje u istinitost podataka navedenih u dokumentima koje su ponuditelji dostavili, Naručitelj može radi provjere istinitosti podataka od ponuditelja zatražiti da u primjerenom roku dostave izvornike ili ovjerene preslike tih dokumenata i/ili obratiti se izdavatelju dokumenta i/ili nadležnim tijelima.

U slučaju zajednice gospodarskih subjekata okolnosti u vezi obveznih razloga isključenja utvrđuju se za sve članove zajednice gospodarskih subjekata pojedinačno. Stoga ponudi zajednice gospodarskih subjekata moraju biti priloženi traženi dokumenti na temelju kojih se utvrđuje postoje li razlozi za isključenje za sve članove zajednice gospodarski subjekata.

Ukoliko ponuditelj u svojoj ponudi navede da dio ugovorene robe namjerava dati u podugovor jednom ili više **podugovaratelja, obvezan je dokazati da ne postoje osnove za isključenje podugovaratelja i dostaviti tražene dokumente.**

1. **UVJETI I DOKAZI SPOSOBNOSTI PONUDITELJA**

Ponuditelj, odnosno zajednica ponuditelja, dužan je dokazati svoju profesionalnu sposobnost i financijsku sposobnost.

Dokumenti kojima se dokazuje sposobnost ponuditelja moraju biti na hrvatskom jeziku i latiničnom pismu. Ukoliko je dokument pisan na drugom jeziku različitom od hrvatskog uz prilaganje dokumenata na tom drugom jeziku, ponuditelj je dužan uz svaki dokument priložiti i prijevod na hrvatski jezik. Ako u fazi evaluacije prijevodi ne zadovolje kvalitetom ili razumljivošću teksta, Naručitelj može zatražiti prijevod ovlaštenog sudskog tumača.

Propust ponuditelja da dostavi naknadno tražene dokaze u danom roku (koji ne može biti kraći od 5 niti duži od 10 kalendarskih dana) rezultirat će isključenjem njegove ponude.

Svi dokumenti koji se prilažu kao dokazi sposobnosti ponuditelja mogu biti u neovjerenoj preslici a neovjerenom ispravom smatra se i neovjereni ispis elektroničke isprave. Naručitelj može u bilo kojem trenutku tijekom ovog postupka javne nabave zatražiti od bilo kojeg ponuditelja, a posebice od odabranog ponuditelja izvornik (ili ovjerenu presliku) dokumenata kojima se dokazuje sposobnost.

* 1. **Profesionalna sposobnost**

Ponuditelj mora u postupku nabave dokazati svoju profesionalnu sposobnost, odnosno upis u sudski, obrtni, strukovni ili drugi odgovarajući registar koji se vodi u državi članici njegova poslovnog nastana.

U slučaju zajednice gospodarskih subjekata ili podugovaratelja svi članovi zajednice odnosno podugovaratelji obvezni su pojedinačno dokazati profesionalnu sposobnost.

NAČIN DOKAZIVANJA

Za potrebe dokazivanja navedene sposobnosti gospodarski subjekt dostavlja izvadak iz sudskog, obrtnog, strukovnog ili drugog odgovarajućeg registra države sjedišta gospodarskog subjekta.

Dokaz ne smije biti stariji od 3 mjeseca od dana objave Poziva na dostavu ponuda.

* 1. **Financijska sposobnost**

Ponuditelj dokazuje svoju financijsku sposobnost sukladno sljedećem:

Ponuditelj mora dokazati da nije bio u blokadi 5 (pet) i više od 5 (pet) dana u posljednjih 6 (šest) mjeseci. Dokaz mora biti pribavljen bilo kojeg datuma nakon početka postupka javne nabave, a od kojeg datuma se računa ispunjavanje postavljenog uvjeta od 6 mjeseci.

NAČIN DOKAZIVANJA

Sposobnost iz točke 4.2. dokazuje se odgovarajućim bankovnim izvadcima ili financijskim izvješćima ili izvadcima tih izvješća ili bilo kojim drugim odgovarajućim dokumentom gospodarskog subjekta iz kojeg je vidljiv podatak da račun istog nije bio blokiran 5 (pet) i više od 5 (pet) dana u posljednjih šest mjeseci.

U slučaju inozemnog ponuditelja, dostavlja se jednakovrijedni dokument koji izdaje bankarska ili druga relevantna institucija u zemlji sjedišta ponuditelja, a kojim se dokazuju traženi podaci. Iznimno, ako u zemlji sjedišta ponuditelja institucije ne izdaju takve dokumente prihvatit će se izjava ponuditelja kojom jamči da račun istog nije bio blokiran 5 (pet) i više od 5 (pet) dana u posljednjih šest mjeseci.

* 1. **Uvjeti sposobnosti zajednice ponuditelja**

U slučaju zajednice ponuditelja ili podugovaratelja financijska sposobnost može dokazati oslanjanjem na sposobnost drugih gospodarskih subjekata unutar zajednice ponuditelja ili podugovaratelja.

1. **PONUDA** 
   1. **Sadržaj ponude**

* Popunjen i potpisan Ponudbeni list (Prilog I)
* Popunjene i potpisane Tehničke specifikacije (Prilog II)
* Popunjen i potpisan Troškovnik (Prilog III)
* Potpisana izjava kojom se dokazuje da ne postoje razlozi isključenja iz točke 3 (tri) (Prilog IV )
* Dokaz profesionalne sposobnosti iz točke 4.1. Dokumentacije
* Dokaz financijske sposobnosti iz točke 4.2 Dokumentacije
  1. **Izrada ponude**

Ponuda se dostavlja na hrvatskom jeziku i latiničnom pismu. Svi dokumenti kojima se dokazuje da ne postoje razlozi za isključenje odnosno kojima se dokazuje sposobnost ponuditelja kao i dokumenti kojima se dokazuje jednakovrijednost proizvoda, certifikata ili dokumentacije moraju biti dostavljeni na hrvatskom. Ukoliko je dokument pisan na drugom jeziku različitom od hrvatskog, uz prilaganje dokumenata na tom drugom jeziku, ponuditelj je dužan uz svaki dokument priložiti i prijevod na hrvatski jezik. Ako u fazi evaluacije ponuda prijevodi ne zadovolje kvalitetom ili razumljivošću teksta, Naručitelj može zatražiti prijevod ovlaštenog sudskog tumača.

Ponuda mora biti izrađena u papirnatom obliku i otisnuta ili pisana neizbrisivom tintom, a predaje se u izvorniku. Troškovnik (Prilog 3.) mora biti dostavljen u papirnatom obliku. Uz ponudu u papirnatom obliku može se dostaviti i ponuda na CD/DVD/USB. U slučaju razlika u ponudama, relevantna će biti ponuda dostavljena u papirnatom obliku.

Pri izradi ponude ponuditelj se mora pridržavati zahtjeva i uvjeta iz Dokumentacije te ne smije mijenjati niti nadopunjavati tekst Dokumentacije.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

**Stranice ponude obavezno moraju biti numerirane, a označavaju se na slijedeći način:**

**- ukupan broj stranica kroz redni broj stranice (npr. 24/1) ili redni broj stranice kroz ukupan broj stranica (npr. 1/24).**

**Ponuda treba biti uvezena u nerastavljivu cjelinu. Ponude se izrađuje na način da čini cjelinu te se uvezuje na način da se onemogući naknadno vađenje ili umetanje listova.**

Ispravci u ponudi moraju ostati vidljivi i čitljivi i dokazivi (nije dopušteno brisanje). Svaki ispravak mora biti potpisan i ovjeren pečatom ponuditelja.

Od ponuditelja se očekuje da pregleda Dokumentaciju, uključujući sve upute, obrasce, uvjete i specifikacije. Ponuda koja je suprotna odredbama ove Dokumentacije i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena greška, nedostatak ili nejasnoća u svakom pogledu je rizik za ponuditelja i može rezultirati odbacivanjem ponude.

Ponudi je potrebno priložiti popunjeni Ponudbeni list koji se nalaze u privitku ovog poziva kao Prilog I. i čini njezin sastavni dio.

* 1. **Alternativne ponude**

Alternativne ponude nisu dozvoljene.

* 1. **Izmjena i/ili dopuna ponude i odustajanje od ponude**

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom oznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda vraća se ponuditelju.

Izmjena ponude uzima u obzir ako je zaprimljena do roka za dostavu ponude.

* 1. **Cijena ponude**

Cijena ponude izražava se u kunama. Cijena sadrži u sebi sve troškove i popuste. Cijena ponude je nepromjenjiva tijekom trajanja ugovora o nabavi sklopljenog temeljem ovog postupka javne nabave.

U cijenu ponude bez poreza na dodanu vrijednost moraju biti uračunati svi troškovi i popusti (npr. troškovi dolaska na lokaciju za potrebe implementacije i edukacije djelatnika). Predmet nabave mora se isporučiti sukladno ovoj Dokumentaciji. Ponuditelj je u Troškovniku dužan ponuditi, tj. upisati jediničnu cijenu, PDV, i ukupnu cijenu s PDV-om (zaokruženu na dvije decimale) za svaku stavku. Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost u ponudbenom listu na mjesto predviđeno za upis cijene s porezom na dodanu vrijednost upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznos poreza na dodanu vrijednost ostavlja se prazno.

* 1. **5. Rok valjanosti ponude**

Ponuda mora biti valjana 30 dana od krajnjeg roka za dostavu ponuda.

Ako iz bilo kojeg razloga ne donese odluku do isteka roka valjanosti ponuda, Naručitelj može tražiti od ponuditelja adekvatno produženje roka valjanosti ponude te odbaciti ponudu za koju nije produljena valjanost sukladno traženju Naručitelja.

1. **KRITERIJI ODABIRA**

**Kriterij odabira ponuda je najniža cijena.**

Ponude koje zadovoljavaju sve uvjete propisane ovom dokumentacijom i zadovoljavaju sve specifikacije navedene u troškovniku će se rangirati prema cijeni ponude, a odabrat će se ponuda sa najnižom cijenom bez PDV-a.

1. **OSTALE ODREDBE** 
   1. **Odredbe koje se odnose na zajednicu ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobna odnosa. Odgovornost ponuditelja iz zajednice ponuditelja je solidarna.

Ponuda zajednice ponuditelja mora sadržavati podatke o svakom članu zajednice ponuditelja kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s Naručiteljem.

Svaki član iz zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje postoje li razlozi za isključenje te dokaz o profesionalnoj sposobnosti a svi zajedno dužni su dokazati (kumulativno) zajedničku sposobnost ostalim navedenim dokazima sposobnosti.

Nepostojanje razloga za isključenje **svaki član** iz zajednice ponuditelja će dokazati pisanom izjavom (prijedlog navedene izjave čini Prilog 2. ovoj Dokumentaciji) koju će Naručitelj prihvatiti kao preliminarni dokaz. Postojanje profesionalne sposobnosti, financijske sposobnosti svaki član zajednice će dokazati kako je navedeno u točci 4. Dokumentacije. U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja u ponudi ne odredi drugačije. Obrazac zajedničke ponude moraju potpisivati svi članovi zajednice ili njihovi ovlašteni opunomoćenici.

* 1. **Način podnošenje ponuda**

Ponuda se u zatvorenoj omotnici dostavlja preporučenom poštanskom pošiljkom s povratnicom ili osobno. Neovisno o načinu dostave, **ponuda mora prispjeti** na adresu Naručitelja navedenu u Dokumentaciji najkasnije 30 dana od objave Poziva na dostavu ponuda, a najkasnije do **8. siječnja 2021. godine do 16:00 h**. Ponuda treba biti označena sa sljedećim naznakama na prednjoj strani omotnice:

**ISKOPI BRAČIĆ,**

**obrt za usluge, iskope zemljane radove**

**vl. Predrag Bračić**

**Ljubljanska 2, 22211 Vodice**

**„NE OTVARAJ – PONUDA“**

**Na poleđini naznačeni naziv i adresu Ponuditelja**

Ako omotnica nije označena u skladu sa zahtjevima iz ove Dokumentacije, Naručitelj ne preuzima nikakvu odgovornost u slučaju gubitka ili preranog otvaranja ponude. Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Svaka pravodobno dostavljena ponuda upisuje se u Upisnik o zaprimanju ponuda te dobiva redni broj prema redoslijedu zaprimanja. Ponude se otvaraju prema rednom broju iz Upisnika o zaprimanju ponuda. Pravovremeno zaprimljene ponude i ostali dokumenti koji čine sastavni dio ponude ne vraćaju se ponuditeljima.

* 1. **Datum, vrijeme i mjesto dostave ponuda**

Ponuda, bez obzira na način dostave, mora biti zaprimljena od strane Naručitelja najkasnije do vremena navedenog u točki 7.2 ove Dokumentacije.

Sve ponude koje Naručitelj primi nakon isteka roka za dostavu ponuda označit će se kao zakašnjele i bit će neotvorene vraćene na adresu Ponuditelja naznačenu na poleđini omotnice.

* 1. **Zadržavanje dokumentacije**

Ponude i dokumentacija priložena uz ponudu ne vraćaju se osim u slučaju zakašnjele ponude i odustajanja ponuditelja od ponude prije isteka krajnjeg roka za dostavu ponuda.

* 1. **Rok za donošenje Odluke o odabiru**

Naručitelj će Odluku o odabiru donijeti i poslati najkasnije u roku **od 15 dana od isteka roka za podnošenje ponuda.**

* 1. **Preuzimanje dokumentacije za nadmetanje**

Dokumentacija za nadmetanje se ne naplaćuje te je u cijelosti sadržana u ovoj Dokumentaciji i njenim prilozima te je objavljena na internetskim stranicama www.strukturnifondovi.hr

* 1. **Tajnost dokumentacije gospodarskih subjekata**

Ako gospodarski subjekt označava određene podatke iz ponude poslovnom tajnom, obvezan je, u ponudi navesti pravnu osnovu na temelju kojih su ti podaci tajni. Gospodarski subjekti ne smiju označiti tajnim podatke o jediničnim cijenama, iznosima pojedine stavke te ukupnoj cijeni ponude ili podatke vezane za kriterije ocjenjivanja.

* 1. **Pregled i ocjena ponuda**

Postupak otvaranje ponuda te pregleda i ocjene nisu javni. U postupku pregleda i ocjene ponuda Naručitelj prvo isključuje ponuditelje kog kojeg su stečeni razlozi za isključenje.

U ponudama koje su preostale nakon isključenja Naručitelj u skladu s uvjetima i zahtjevima Dokumentacije pregledava sljedeće:

-oblik, sadržaj i cjelovitost ponude  
-ispunjenje uvjeta sposobnosti ispunjenje zahtjeva vezanih za opis predmeta nabave i tehničke specifikacije

-računsku ispravnost ponude  
-ispunjenje ostalih uvjeta iz Dokumentacije

Naručitelj pri pregledu može zatražiti pojašnjenje ili upotpunjavanje odnosno uklanjanje pogreške, nedostatka ili nejasnoće koje Naručitelj smatra otklonjivima u primjerenom roku, a ne kraćem roku od pet (5) niti duži od deset (10) kalendarskih dana. Pojašnjenjem ili upotpunjavanjem ne smiju se tražiti niti prihvatiti značajne izmjene ponuda kao na primjer izmjena tehničke specifikacije, izmjena ponude (izuzev računarske pogreške) ili promjenu ponuditelja ili sastava zajednice ponuditelja.

Ako Naručitelj tijekom pregleda ponude utvrdi računsku pogrešku, obvezan je od ponuditelja zatražiti prihvat ispravka računske pogreške, a ponuditelj je dužan odgovoriti u roku ne duljem od pet radnih dana.

Naručitelj će na osnovi rezultata pregleda i ocjene ponuda odbiti: - ponudu koja nije cjelovita

- ponudu koja je suprotna odredbama Dokumentacije  
- ponudu u kojoj cijena nije iskazana u apsolutnom iznosu  
- ponudu koja sadrži pogreške, nedostatke, odnosno nejasnoće ako pogreške, nedostaci odnosno nejasnoće nisu uklonjive  
- ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća u zadanom roku  
- ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz Dokumentacije za nadmetanje  
- ponudu za koju ponuditelj nije pisanim putem prihvatio ispravak računske pogreške u zadanom roku.

Nakon pregleda i ocjene ponuda iz prethodnih točaka valjane ponude (valjana ponuda je ona koja udovoljava uvjetima Dokumentacije za nadmetanje i koja je pravovremena) rangiraju se prema kriteriju za odabir ponude. Ako su dvije ili sve ponude jednako rangirane naručitelj će odabrati ponudu koja je zaprimljena ranije.

Ponuda koja zadovoljava sve uvjete navedene u Dokumentaciji i Troškovniku sa najnižom cijenom smatrat će najpovoljnijom ponudom.

Povjerenstvo za nabavu Naručitelja će sastaviti Zapisnik sa sastanka za ocjenu ponuda te će temeljem njega Naručitelj sve ponuditelje obavijestiti o ishodu ovog postupka javne nabave.

Naručitelj će poništiti postupak nabave u slučaju da:

(i) nije pristigla niti jedna ponuda

(ii) niti jedna valjana ponude na bude podnesena,

(iii) u slučaju da nakon odbijanja ponude ne preostane niti jedna valjana ponuda.

Naručitelj može poništiti postupak javne nabave ako je :

[[7]](#footnote-7) (i) cijena valjanih ponuda dovodi u sumnju kvalitetu ponuđene usluge/proizvoda sukladno odredbi iz fusnote 6. u točki 12.1 Pravilnika – Postupci nabave za osobe koje nisu obveznici zakona o javnoj nabavi   
(ii) cijena najpovoljnije ponude je 30% veća od osiguranih sredstava za nabavu te  
(iii) ako se tijekom ovog postupka javne nabave utvrdi da je Dokumentacija manjkava te kao takva ne omogućava učinkovito sklapanje ugovora, ili  
(iv) ako su nastale značajne nove okolnosti vezane uz projekt za koji se provodi nabava

* 1. **Pouka o pravnom lijeku**

Ponuditelj, odnosno gospodarski subjekt koji je dostavio ponudu u roku za dostavu ponuda, može podnijeti obrazloženu predstavku na odluku Naručitelja o odabiru ili odluku o poništenju i obavijesti u roku od 8 (osam) dana od dana primitka odluke. Predstavka nema odgoditi učinak, no Naručitelj može u slučaju da Ugovor nije sklopljen i ukoliko smatra da je predstavka osnovana ispraviti nepravilnosti i donijeti novu odluku, o čemu će izvijestiti Posredničko tijelo razine 2.

Podnositelj predstavke koji smatra da je pretrpio štetu zbog povrede odredbi ovog postupka javne nabave od strane Naručitelja ima mogućnost naknade štete pred nadležnim sudom prema općim propisima o naknadi štete koji se u skladu s hrvatskim zakonodavstvom.

* 1. **Ugovor**

Odabrani ponuditelj bit će zadužen sklopiti ugovor s Naručiteljem u roku od 15 kalendarskih dana od dana slanja Odluke o odabiru.

Ugovor

* Naziv, adresu, broj telefona, elektroničke pošte Naručitelja
* Opis predmeta nabave
* Naziv i podatke o odabranom ponuditelju
* Podatke o iznosu ugovora koji odgovara iznosu odabrane ponudu
* Načine i rokove plaćanja
* Trajanje ugovora
* Jamstveni rok za isporučenu robu

Odredbe Ugovora mogu se mijenjati isključivo u pisanom obliku o čemu će se po potrebi sastaviti Aneks Ugovora, a promjene moraju biti odobrene od strane odgovorne osobe Naručitelja.

Izmjene ugovora koje se tiču cijene, tehničkih specifikacija i ostalih bitnih odredbi postupka ove nabave, a koje su utjecale na odabir određenog ponuditelja, nisu moguće.

Mjerodavno pravo za ugovor će biti hrvatsko materijalno pravo, a svi sporovi koji proizlaze iz ugovora i u vezi s njim, uključujući i sporove koji se odnose na pitanja njegovog valjanog nastanka, povrede ili prestanak, kao i na pravne učinke koji iz toga proistječu, konačno će se riješiti mirnim putem ili putem nadležnog suda.

U Kninu, 15. prosinca 2020.

1. *1U skladu s definicijom čl.2. Okvirne odluke Vijeća 2008/841/PUP od 24. listopada 2008. o borbi protiv organiziranog kriminala.* [↑](#footnote-ref-1)
2. *U skladu s definicijom iz čl.3 Konvencije o borbi protiv korupcije u kojoj sudjeluju službenici država članica EU i čl. 2. st.1 Okvirne odluke Vijeća 2003%568/PUP od 22. srpnja 2003. o borbi protiv korupcije u privatnom sektoru. Također uključuje korupciju u skladu s definicijom u nacionalnom pravu Naručitelja ili gospodarskog subjekta.*  [↑](#footnote-ref-2)
3. *U smislu čl 1. Konvencije o zaštiti financijskih interesa Europskih zajednica.* [↑](#footnote-ref-3)
4. *U skladu s definicijom iz čl. 1 Direktive 2005/60/EZ Europskog parlamenta i Vijeća od 26. listopada 2005. o sprečavanju korištenja financijskog sustava u svrhu pranja novca i financiranja terorizma.* [↑](#footnote-ref-4)
5. *U skladu s definicijom iz čl. 2 Direktive 2011/36/EU Europskog parlamenta i Vijeća od 5. travnja 2011. o sprečavanju i suzbijanju trgovanja ljudima i zaštiti njegovih žrtava te o zamjeni Okvirne odluke Vijeća 2002/629/PUP.* [↑](#footnote-ref-5)
6. *Sklopljena pred stečajna nagodba ne predstavlja nagodbu s vjerovnicima za potrebe ove Dokumentacije.*  [↑](#footnote-ref-6)
7. Naručitelj će prvo zatražit pojašnjenje niske cijene [↑](#footnote-ref-7)